stanford-oval/wikipedia huggingface dataset:
Carlos Mortensen

| Carlos Mortensen |
| --- | --- |
 Carlos Mortensen WPT-turnauksessa vuonna 2015.
Henkilötiedot
Kansalaisuus:   Espanja
Pokerinpelaaja
Sponsori:  FullTiltPoker
WSOP-voitot:  2
WSOP-rahasijat:  23
WPT-voitot:  3
EPT-voitot:  0
Turnausansiot (USD):  10 741 740
Päivitetty:  13. kesäkuuta 2011
Juan Carlos Mortensen (s. 13. huhtikuuta 1972, Ambato, Ecuador) on ecuadorilaissyntyinen espanjalainen pokeriammattilainen. Hänen lempinimensä on "El Matador". Mortensen syntyi Ecuadorissa, mutta on asunut suurimman osan elämäänsä Espanjassa. Vuonna 1997 hän muutti Yhdysvaltoihin pelaamaan pokeria . Mortensen on kaksinkertainen WSOP- ja kolminkertainen WPT-voittaja ja ainoa pelaaja, joka on pystynyt voittamaan molempien sarjojen mestaruusturnauksen.
Vuonna 2001 Carlos Mortensen voitti World Series of Pokerin pääturnauksen ja 1,5 miljoonaa dollaria. Tätä ennen hän oli ollut WSOP:n $ 3,000 No Limit Hold'em -turnauksessa seitsemäs vuonna 2000. Vuonna 2003 hän sai toisen WSOP-rannekkeensa voitettuaan $ 5,000 Limit Hold'em -turnauksen Las Vegasissa. Turnauksen ykköspalkinto oli 251 680 dollaria. Vuonna 2006 Mortensen pääsi finaalipöytään kolmessa WSOP-turnauksessa.
World Poker Tourin kolmannella kaudella lokakuussa 2004 Mortensen voitti Doyle Brunson North American Poker Championship -turnauksen. Siinä ykköspalkinto oli miljoona dollaria. Huhtikuussa 2007 Mortensen oli ykkönen Bellagiossa pelatussa WPT Championship -turnauksessa. Voittajana hän ansaitsi WPT-historian suurimman ykköspalkinnon: 3 970 415 dollaria. Mortensen on sijoittunut rahasijoille myös vuosien 2007 ja 2008 WSOP:n pääturnauksissa. Marraskuussa 2009 Mortensen voitti World Poker Finals -tapahtuman 4 800 dollarin texas hold'em -turnauksen.
Mortensen otti kolmannen WPT-voittonsa maaliskuussa 2010 WPT Hollywood Poker Openinissa. Ykköspalkinto oli 393 820 dollaria. Samalla hän ohitti Daniel Negreanun kaikkien aikojen WPT-rahalistalla. Tammikuussa 2011 hän voitti Aussie Millions -turnaussarjan kaksinpelimestaruuden ansaiten 130 000 Australian dollaria.
Kesäkuussa 2011 Mortensenin pokeriuran turnauspalkinnot ylittivät 10,7 miljoonaa dollaria .
Mortensenin entinen vaimo Cecilia Reyes Mortensen pelaa myös pokeriturnauksia. Pariskunta erosi vuonna 2006.
Aiheesta muualla

Carlos Mortensen The Hendon Mob Poker Databasessa (englanniksi)
Shareaza

| Shareaza |
| --- | --- |


Kehittäjä:  Shareaza Development Team
Kehityshistoria
Vakaa versio:  2.5 / 2009
Tiedot
Ohjelmistotyyppi:  p2p
Alusta:  Windows
Lisenssi:  GNU GPL
Aiheesta muualla
Verkkosivusto
Shareaza on vertaisverkko-ohjelma. Se käyttää eDonkey-verkkoa, sekä Gnutella- ja G2-verkkoja. (G2 on Shareazan oma Gnutellan pohjalta kehitetty protokolla, jolle tekijä antoi nimeksi "Gnutella 2". Tätä nimeä eivät muut Gnutella-ohjelmat kuitenkaan käytä.) Sillä voi ladata torrentteja kuten BitTorrentilla ja se osaa myös etsiä torrentteihin lisää lähteitä eDonkey-, Gnutella-, ja G2-verkoista.
Shareaza on avoin eikä se sisällä vakoiluohjelmia (spyware) kuten KaZaA.
Ominaisuudet

Shareaza-käyttäjillä on mahdollisuus reaaliaikaiseen keskusteluun keskenään ohjelman uusimpien versioiden sisältämän chat-palvelun avulla, jonka yhteydessä voi myös selata toisten käyttäjien jakamia tiedostoja. Shareaza sisältää myös helppokäyttöisen hakutoiminnon ja mediasoittimen, jolla voi toistaa musiikki- ja videotiedostoja. Shareaza sisältää myös "Library" (suom. "Kirjasto") ominaisuuden, jonka avulla on helppo hallita jakamiaan tiedostoja sekä jo haettuja että tällä hetkellä haussa olevia tiedostoja. Libraryyn tallentuu oletuksena myös tiedot kaikista tiedostoista joita koneellasi on ollut jaossa, ja kaikki jota olet hakenut, vaikka ne olisikin fyysisesti poistettu kiintolevyltä (ns. Ghost files) tarkoituksena helpottaa muiden hakuja.
Shareaza.com - osoitteen kaappaus

19. joulukuuta 2007 projektin entinen domainosoite, shareaza.com, uudelleenohjattiin huijaussivulle, joka mainostaa Shareaza V4 - nimellä tunnettua ad- ja malwarea sisältävää latuasohjelmaa.
Aiheesta muualla

Wikimedia Commonsissa on kuvia tai muita tiedostoja aiheesta .
Ohjelman viralliset sivut
Bruno Nurmi

Bruno Bernhard Nurmi (2. toukokuuta 1891 Helsinki – 2. huhtikuuta 1940 Mikkeli) oli suomalainen toimittaja ja kirjailija.
Nurmen vanhemmat olivat Keiteleeltä kotoisin ollut vaatturimestari Matti Hiskias Nurmi ja Aino Helena Back. Perhe muutti pian Helsingistä Viipuriin jonne isä Matti perusti vaatturinliikkeen. Bruno kävi Viipurin suomalaista reaalilyseota mutta hän joutui eroamaan koulun 8. luokalta 1912 sairastuttuaan tuberkuloosiin. Nurmi ehti käydä myös kolmen lukukauden ajan Viipurin Musiikinystävien orkesterikoulua opiskellen viulunsoittoa.
Bruno Nurmi oli Viipuri-lehden toimittajana 1915–1917, Itä-Suomen Työmiehen ulkomaantoimittajana ja toimitussihteerinä 1918–1919 sekä Mikkelin Sanomien toimitussihteerinä ja pakinoitsijana 1919–1923. Hän toimi myös Mikkelin Sanomien ja Länsi-Savo-lehden musiikkiarvostelijana.
Nurmi oli välillä pankkialalla Savo-Karjalan Osake-Pankin Mikkelin konttoriin prokuristina ja varajohtajana 1923–1927 mutta hän palasi sitten lehtialalle toimien Länsi-Savo-lehden toimitussihteerinä 1927–1930. Näihin aikoihin Nurmi teki myös kuuden kuukauden opintomatkan Ranskaan. Viimeksi Bruno Nurmi piti omaa paperikauppaa Mikkelissä. Hänellä oli useita luottamustehtäviä mikkeliläisissä yhdistyksissä; hän oli muun muassa Mikkelin Vähittäiskauppiasyhdistyksen sihteerinä, Saimaan Matkailuvaltuuskunnan edustajana, Mikkelin Sanomalehtimiesyhdistyksen rahastonhoitajana ja Suomen Matkailuyhdistyksen Mikkelin osaston puheenjohtajana.
Talvisodan aikana Nurmi vilustui pahoin Mikkelin pommitusten aikana 5. tammikuuta 1940. Hän kuoli pitkään sairastettuaan huhtikuun alussa 1940 48-vuotiaana.
Nurmen tunnetuin teos on vuonna 1923 julkaistu säveltäjä Richard Wagnerin elämäkerta jonka viimeistelyyn hän sai apua professori Ilmari Krohnilta. Nurmi kirjoitti myös pari huvinäytelmää sekä suomensi saksalaista ja ranskalaista kirjallisuutta.
Teoksia

Hullun kirjoissa. Kaksinäytöksinen huvinäytelmä. 	 Näytelmäkirjallisuutta n:o 135.  U. W. Telén, Kuopio 1915 (nimellä Bruno N.)
Nappiriita. Yksinäytöksinen huvinäytelmä. Näytelmäkirjasto n:o 140.   Kustannusosakeyhtiö Kirja, Helsinki 1916  (nimellä Bruno N.)
Richard Wagner. Merkkimiehiä-elämäkertasarja, toimittaneet Yrjö Hirn ja Kaarle Krohn.   WSOY 1923
Mikkelin kaupungin kauppiaitten eläke- ja apukassa. Historiikki kassan toiminnasta v.v. 1896-1936.    Mikkeli 1936
Käännöksiä

Eduard von Wertheimer: Rauhankongressit ja rauhanpäätökset 19:nnellä ja 20:nnella vuosisadalla.     Edistysseurojen kustannus Oy, Helsinki 1919
Wasilij Angarin : Taiga : 4-näytöksinen draama Siperian elämästä. Ensi-ilta Tampereen Työväen Teatterissa maaliskuussa 1920
COSATU

COSATU (engl. Congress of South African Trade Unions) on joulukuussa 1985 perustettu eteläafrikkalaisten rotujen tasa-arvoa ajaneiden ja apartheidia vastustaneiden ammattiliittojen keskusjärjestö. Järjestön perustamisen aikoihin siihen kuului 33 jäsenjärjestöä ja 500 000 jäsentä, mutta nykyään sen jäsenmäärä on jo yli 2 miljoonaa. COSATU toimi apartheidin aikana läheisessä yhteistyössä UDF:n kanssa ja kuuluu nykyisin ANC:n ja Etelä-Afrikan kommunistisen puolueen liittoon, joka toimii maan hallituspuolueena.
Catherine Bernard

Catherine Bernard (1663 Rouen, Ranska – noin 1712) oli ranskalainen prosaisti, näytelmäkirjailija ja runoilija. Hän syntyi varakkaaseen hugenottiperheeseen. Hän muutti Pariisiin kirjallisten harrastustensa vuoksi. Hän kirjoitti muun muassa neljä historiallista romaania.
Bernardin lapsuuden kasvuympäristö tarjosi henkisiä virikkeitä, ja hän pääsi jo varhain tutustumaan kirjallisuuteen. Vastoin perheensä toiveita Bernard kääntyi 22-vuotiaana katoliseksi. Se ja muutto Pariisiin alle 20-vuotiaana kertovat halusta itsenäistyä ja vapautua vanhempien määräysvallasta. Hän pysyi naimattomana.
Aiheesta muualla

Kuvia tai muita tiedostoja aiheesta Catherine Bernard Wikimedia Commonsissa
Bruno Nyberg
Julkaisuja

Painonnosto. Suomen painonnostoliitto, Helsinki 1949, 2. painos 1961
Aiheesta muualla

"Voima se on, joka jyllää", Seura, 17.05.1939, nro 20, s. 6, Kansalliskirjaston digitaaliset aineistot
Urho Kekkosen kirje Bruno Nybergille 19.2.1963, Kansalliskirjasto - Doria
Sealed With a Kiss

| Sealed With a Kiss Bobby Vinton |
| --- | --- | --- |

Studioalbumin tiedot
 Julkaistu: 1972
 Formaatti: LP-levy
 Tuottaja(t): Bobby Vinton
 Tyylilaji: pop
 Levy-yhtiö: Epic
Bobby Vintonin muut julkaisut
| Ev’ry Day of My Life 1972 | Sealed With a Kiss 1972 | Melodies of Love 1973 |
Sealed With a Kiss oli Bobby Vintonin kahdeskymmeneskolmas studioalbumi, joka julkaistiin 1972.
Albumilla on cover-versiot kappaleista "Sealed With a Kiss", "The First Time Ever I Saw Your Face", "Speak Softly Love", "Some Kind of Wonderful", "Come Softly to Me", "Song Sung Blue", "The End of the World" ja "Our Day Will Come".
Kappaleet > Puoli 1

Sealed With a Kiss - 2:48 - (Gary Geld, Peter Udell)
The First Time Ever (I Saw Your Face) - 2:28 - (Ewan MacColl)
Love Theme from The Godfather (Speak Softly Love) - 2:55 - (Lawrence Kusik, Nino Rota)
Some Kind of Wonderful - 2:46 - (Gerry Goffin, Carole King)
Somebody's Breakin' My Heart - 2:51 - (T. Harris)
Kappaleet > Puoli 2

Come Softly to Me - 2:27 - (Gary Troxel, Gretchen Christopher, Barbara Ellis)
Song Sung Blue - 2:50 - (Neil Diamond)
The End of the World - 2:55 - (Arthur Kent, Sylvia Dee)
Greenfields - 3:05 - (Terry Gilkyson, Richard Dehr, Frank Miller)
Our Day Will Come - 2:57 - (Bob Hilliard, Mort Garson)
I'm Leaving It Up to You - 2:26 - (Dewey Terry, Don Harris)
Albumin tekijät

Tuottaja: Bobby Vinton
Tuotantokoordinaattori: John Walsh
Sovitukset: Al Capps
Insinööri: Phil Macy
Kannen kuva: David Sutton
Listat

Albumit - Billboard (North America)
| Vuosi | Lista | Sijoitus |
| --- | --- | --- |
| 1972 | The Billboard 200 | 77 |
Singlet - Billboard (North America)
| Vuosi | Single | Lista | Sijoitus |
| --- | --- | --- | --- |
| 1972 | "Sealed With a Kiss" | The Billboard Hot 100 | 19 |
| 1970 | "Sealed With a Kiss" | Billboard Adult Contemporary | 2 |
Samuel Youd

| Samuel Youd> Henkilötiedot |
| --- | --- |
Syntynyt: 12. helmikuuta 1922 Lancashire
Kuollut: 3. helmikuuta 2012 (89 vuotta) Bath
Kansalaisuus:   Yhdistynyt kuningaskunta
Kirjailija
Salanimi: John Christopher
Aiheesta muualla
Löydä lisää kirjailijoitaKirjallisuuden teemasivulta
Samuel Youd (12. helmikuuta 1922 Lancashire, Englanti – 3. helmikuuta 2012 Bath) oli kirjailijanimellä John Christopher tunnettu tieteiskirjailija. Youd käsitteli romaaneissaan usein raunioitunutta maata, kuten tieteiskirjailijat H. G. Wells ja John Wyndham, ja hän kuului brittiläisen katastrofiromaanin perinteeseen. Monessa Youdin kertomuksessa Maata kohtaa tai on kohdannut valtava tuho. Hänen tunnetuin teoksensa on Tripodien aika -tetralogia, jossa nuoret pojat taistelevat Maan valloittaneita ja sen asukkaat orjuuttaneita tripodeja vastaan.
Youd palveli brittiarmeijassa 1941–1946 ja taisteli toisen maailmansodan loppuvaiheessa Saksan länsirintamalla. Hänen ensimmäinen romaaninsa oli vuonna 1949 ilmestynyt The Winter Swan. Youdin teokset olivat suosituimmillaan 1950- ja 1960-luvulla, jolloin hän kirjoitti esimerkiksi romaanin Nälkäkuolema (The Death Of Grass). Vuonna 1966 Youd alkoi kirjoittaa nuortenkirjoja, ja loi muun muassa Tripodit-tetralogian. 1980-luvulla tripodeista kertova televisiosarja palautti Youdin yleiseen tietoisuuteen.
Kirjailijanimiä

Samuel Youd kirjoitti useilla nimimerkeillä:
John Christopher
Hilary Ford
William Godfrey
Peter Graaf
Peter Nichols
Anthony Rye
Stanley Winchester
Teoksia

The Winter Swan (1949) (nimellä Christopher Youd)
Babel Itself (1951) (Samuel Youd)
Brave Conquerors (1952) (Samuel Youd)
Crown and Anchor (1953) (Samuel Youd)
A Palace of Strangers (1954) (Samuel Youd)
The Twenty-Second Century (1954)
Holly Ash (1955) (Samuel Youd) (USA:ssa: The Opportunist)
The Year Of The Comet (1955) (USA:ssa Planet In Peril, 1959)
The Death Of Grass (1956) (USA:ssa: No Blade Of Grass, 1957; suom. Nälkäkuolema, Kolmiokirja 1983, suomentaja Kari Nenonen)
Giant's Arrow (1956) (nimellä Anthony Rye) (USA:ssa 1957 (Samuel Youd))
Malleson at Melbourne (1956) (nimellä William Godfrey)
Dust and the Curious Boy (1957) (nimellä Peter Graaf) (USA:ssa Give the Devil His Due, 1957) (Osa 1 Joe Dust-sarjasta)
The Friendly Game (1957) (William Godfrey)
The Caves Of Night (1958)
Daughter Fair (1958) (Peter Graaf) (Osa 2 Joe Dust-sarjasta)
Felix Walking (1958) (Hilary Ford)
Felix Running (1959) (Hilary Ford)
The Sapphire Conference (1959) (Peter Graaf) (Osa 3 Joe Dust-sarjasta)
A Scent of White Poppies (1959)
The Long Voyage (1960) (USA: The White Voyage, 1961)
The Choice (1961) (Samuel Youd) (UK: The Burning Bird, 1964)
Messages of Love (1961) (Samuel Youd)
The Gull's Kiss (1962) (Peter Graaf)
The World In Winter (1962) (USA: The Long Winter, 1962)
The Summers at Accorn (1963) (Samuel Youd)
Cloud On Silver (1964) (USA: Sweeney's Island, 1964)
The Possessors (1964)
Bella on the Roof (1965) (Hilary Ford)
Patchwork of Death (USA: 1965) (Peter Nichols)
A Wrinkle In The Skin (1965) (USA: The Ragged Edge, 1966) (Suom. Viimeiset ihmiset, Kolmiokirja 1984, suomentaja Matti Rosvall)
The Little People (USA: 1966)
Tripodien aika , tetralogia (John Christopher)
The White Mountains (1967) (Osa I) (Suom. Tripodien aika 1: Viimeinen tukikohta, WSOY 1979, suomentaja Antti Mäyrälä)
The City of Gold and Lead (1967) (Osa II) (suom. Tripodien aika 2: Lyijykaupunki, WSOY 1979, suomentaja Antti Mäyrälä.)
The Pool of Fire (1968) (Osa III) (Suom. Tripodien aika 3: Tulinen pyörre, WSOY 1979, suomentaja Antti Mäyrälä)
When the Tripods Came (1988) – tarina edeltää Tripodit-trilogian tapahtumia (ei suomennettu)
The Practice (1968) (Stanley Winchester)
Men With Knives (1968) (Stanley Winchester)
Pendulum (1968)
The Lotus Caves (1969)
The Guardians (1970) (Suom. Pako tuntemattomaan, WSOY 1982, suomentaja Antti Mäyrälä)
The Helpers (1970) (Stanley Winchester)
Sword of the Spirits -trilogia
The Prince In Waiting (1970) (Osa I)
Beyond the Burning Lands (1971) (Osa II)
The Sword of the Spirits (1972) (Osa III)
Dom And Va (1973)
A Figure in Grey (1973) (Hilary Ford)
Ten Per Cent of Your Life (1973) (Stanley Winchester)
Sarnia (1974) (Hilary Ford)
Wild Jack (1974)
Castle Malindine (1975) (Hilary Ford)
A Bride for Bedivere (1976) (Hilary Ford)
Empty World (1977)
The Prince In Waiting Trilogy (USA: 1980)
The Tripods (Trilogy) (USA: 1980)
Fireball (1981)
New Found Land (1983)
Dragon Dance (1986)
A Dusk of Demons (1993) (USA: 1994)
Bad Dream (2003)
Suomennetut teokset

Nimellä John Christopher:
Tripodien aika. 1, Viimeinen tukikohta, suom. Antti Mäyrälä. WSOY, 1979
Tripodien aika. 2, Lyijykaupunki, suom. Antti Mäyrälä. WSOY, 1979
Tripodien aika. 3, Tulinen pyörre, suom. Antti Mäyrälä. WSOY, 1979
Pako tuntemattomaan, suom. Antti Mäyrälä. WSOY, 1982
Nälkäkuolema, suom. Kari Nenonen Kolmiokirja, 1983
Viimeiset ihmiset, suom. Matti Rosvall. Kolmiokirja, 1985
Tripodien aika, suom. Antti Mäyrälä. WSOY, 1987 – kolmen teoksen yhteisnide
Aiheesta muualla

Biography of Samuel Youd
John Christopher book reviews (Arkistoitu – Internet Archive)
Shadow the Hedgehog (videopeli)

| Shadow the Hedgehog |
| --- | --- |

Kehittäjä:  Sonic Team
Julkaisija:  Sega
Ohjaaja:  Takashi Iizuka
Tuottaja:  Yūji Naka
Suunnittelija:  SEGA Studio USA
Säveltäjä:  Jun Senoue
Pelisarja:  Sonic the Hedgehog
Pelimoottori:  RenderWare
Julkaistu:  NA 15. marraskuuta 2005 JP 15. joulukuuta 2005 EU 18. marraskuuta 2005
Lajityyppi:  tasohyppely räiskintäpeli
Pelimuoto:  yksinpeli, suppea moninpeli
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 12  USK 12 
Alusta:  Nintendo GameCube, PlayStation 2 ja Xbox
Jakelumuoto:  optinen GameCube-levy,DVD-ROM
Lisää peliartikkeleitaVideopelien teemasivulla
Infobox OK   : 
Shadow the Hedgehog on Sonic the Hedgehog -pelisarjan peli, jonka päähenkilö on Shadow the Hedgehog -siili, Sonicin ollessa sivuroolissa. Pelin on tarkoitus valottaa Shadowin mystistä menneisyyttä ja tarkoitusta. Shadow on esiintynyt aiemmin Sonic Adventure 2-, Sonic Heroes- ja Sonic Battle -peleissä ennen omaa peliään.
Pelaaminen

Peli noudattelee pääosin Sonic-pelisarjalle uskollista vauhtipainotteista tasohyppelyä. Uutena elementtinä pelissä ovat aseiden ja ajoneuvojen käyttö ja mahdollisuus vaikuttaa merkittävästi pelin kulkuun. Lisäksi Shadowlla on käytössään Chaos Controll- ja Chaos Blast -liikkeet, molempia liikkeitä varten on oma mittari, joka kasvaa sen mukaan, tekeekö hyviä tekoja (pelastaa tai parantaa ihmisiä) joka lisää Chaos Controll -mittarin täyttymistä, tai tekemällä pahoja tekoja (päihittämällä "hyviksiä", tuhoamalla ympäristöä), joka taas kasvattaa Chaos Blast -mittaria. Kun mittari on täynnä, voi voimia hyödyntää omaksi edukseen: Chaos Controllia käyttäen voi kentässä edetä hyvinkin pitkälle silmänräpäyksessä, ja Chaos Blastilla voi tuhota lukuisia vihollisia ympäriltään. Ympäristöä voi myös käyttää hyväkseen vihollisten tuhoamisessa.
Osassa kenttiä on pientä ongelmanratkontaa ja tietyissä kohdissa pääsee etenemään vain kulkuneuvolla, joka voi olla myös vihollisen "ratsu", lentävä Black Arms -olio.
Lisäksi jokaisessa kentässä on piilotettuna viisi avainta. Mikäli nämä kaikki avaimet löytää, saa käyttöönsä erikoisemman aseen tai ajoneuvon kentän loppuun asti. Lisäksi Check Point -tallennuspisteitä pitkin voi siirtyä aikaisemmille saman kentän Check Point -pisteille.
Juoni

Shadowin muistellessa menneisyyttään Maapallolle hyökkää muukalaisrotu, nimeltään Black Arms jonka johtaja on nimeltään Black Doom. Doom käskee Shadowta keräämään kaikki Kaaossmaragdit (Chaos Emeralds). Jos Shadow keräisi kyseiset smaragdit, Black Doom kertoisi Shadowille tämän menneisyyden. Niinpä Shadow lähtee etsimään näitä smaragdeja.
Shadowta auttavat Sonic ystävineen, Black Doom ja jopa Tri. Eggman, jota huolestuttaa se, että tämä muukalaisrotu pilaisi hänen suunnitelmansa rakentaa hänen oma maailmansa, Eggman Imperiumi (EGGMAN EMPIRE). Shadow yrittää nyhtää kaikilta kolmelta taholta tiedonjyväsiä menneisyydestään, mutta huonolla menestyksellä. Black Doom kertoo Shadowlle, kuinka ihmiset kohtelivat tätä ja melkein tappoivat hänet, kun taas G.U.N:n johtaja Commander (Komentaja) kertoo Shadown aiheuttaneen pelkästään tuhoa. Robotnik puolestaan uskottelee, että alkuperäinen Shadow on kuollut ja tämä on vain hänen luomansa Shadow-robotti, Shadow-androidi. Shadow epäilee jokaista tarinaa ja jatkaa matkaansa yhä syvemmälle. Etsiessään smaragdeja hän huomaa, että jokainen Kaaossmaragdi tuo osan hänen muististaan takaisin. Yrittäessään löytää smaragdeja hän matkustaa tuhon silmässä olevista kaupungeista muinaisille raunioille ja huomaakin pian raunioiden olevan Black Doomin ilmalaivasto.
Hän sinkoilee jopa virtuaalitodellisuudessa tuhoamassa hallituksen tiedostoja, sekä keräämässä tietoja Robotnikin tietoverkosta, unohtamatta Robotnikin tukikohtia, joita löytyy pelistä useampia kappaleita. Viimein hän päätyy avaruusasema ARK:lle, jossa hänen muistonsa palaavat hänen mieleensä; hän muistaa auttaneensa Maria Robotnikia, lähintä ystäväänsä, sekä myös katsovansa avuttomana vierestä tämän tehdessä kuolemaa. Muistojen tulviessa hänen mieleensä, hän yht'äkkiä oivaltaa Black Armsin tukikohdan; Black Cometin, joka ohittaa Maan joka viideskymmenes vuosi. Hän ryntää paikalle, ja vaatii Black Doomin tilille aiheuttamastaan hävityksestä, mutta saadessaan tietää, että hänet on luotu Black Doomin verestä, hänen usko itseensä katoaa ja Black Doom saa hänet valtaansa. Samaan aikaan ARK:issa, Team Chaotix etsii tietoja, ja laukaisee siinä sivussa ohjelman, joka lähettää kuvaa Tri. Geraldista ympäri avaruutta.
Gerald kertoo luoneensa Shadown Black Doomin kanssa, ja kertoo, että Shadow on ratkaiseva tekijä hänen juonessaan tuhota Black Comet ja sen asukkaat. Yhtäkkiä kuvaan ilmestyy Maria, Geraldin lapsenlapsi. Tämä valaa Shadowhun toivoa ja hän käy taisteluun Black Doomia vastaan apunaan Kaaossmaragdien voima. Shadowin voitettua hän käyttää Chaos Controllia ja siirtää Black Cometin avaruusasema ARK:in eteen. Shadow itse häärii jo ARKissa Eclipse Cannonin kimpussa, ja käyttää tätä asetta tuhotessaan Black Cometin. Videokuvaa tapahtuneesta välittyy kaikkialle, ja kaikki hurraavat Shadowta ja Geraldia, mutta tämä itse pysyy ARKissa jättäen menneisyytensä taakseen.
Charles David Ganao

Charles David Ganao (1928 Djambala – 5./6. heinäkuuta 2012 Pariisi) oli brazzavillenkongolainen poliitikko ja diplomaatti. Hän toimi maansa suurlähettiläänä Yhdysvaltoihin ja Yhdistyneisiin kansakuntiin, ja vuosina 1963–1974 hän oli ulkoministerinä. Hän perusti Demokraattisten voimien liitto -puolueen.
Ganao sai vuonna 1996 Pascal Lissoubalta nimityksen Kongon tasavallan pääministeriksi, jona hän toimi, kunnes päätyi vuonna 1997 maanpakoon Gaboniin. Hän palasi Kongoon 2005, mutta ei enää osallistunut politiikkaan. Hän kuului teke-kansaan.
Buggerru

| Buggerru (Bugèrru) |
| --- | --- |
 Sijainti Etelä-Sardinian maakunnassa
 Buggerru
 Koordinaatit: 39.399°0′0″N, 8.401°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  48,33 km²
Korkeus:  51 m
Väkiluku:  1 068
Aikavyöhyke:  UTC+1
 – Kesäaika:  UTC+2
Postinumero:  09010
Suuntanumero(t):    0781
Rekisterikilpi:  SU
 
 http://www.comune.buggerru.ci.it 
Infobox OKVirheellinen NIMI-arvo: 
Buggerru (sardiksi Bugèrru) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 068 asukasta (vuonna 2016) ja sen pinta-ala on 48,33 neliökilometriä. Se sijaitsee 51 metrin korkeudella merenpinnan yläpuolella.[lähde? ]
Aiheesta muualla

Kuvia tai muita tiedostoja aiheesta Buggerru Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Burriana

| Burriana Borriana |
| --- | --- |
 Burriana ilmasta kuvattuna.
 lippu:  vaakuna
 Burriana
 Koordinaatit: 39°53′22″N, 0°5′3″W 
Valtio:  Espanja
Itsehallintoalue:  Valencia
Maakunta:  Castellón
Pinta-ala:  
 – Kokonaispinta-ala:  47 km²
Väkiluku (2016):  34 643
 
 http://www.burriana.es/index.php/va/ 
Infobox OKVirheellinen NIMI-arvo: 
Burriana (valenciaksi Borriana) on kunta Valencian itsehallintoalueella Espanjassa. Burrianan asukasluku on noin 35 000 (2016).
Basílica del Salvador de Borriana
Exconvent i església de la Mercé
Ermita de Santa Bárbara
Torre del Mar
Torre de Calatrava
Aiheesta muualla

Kuvia tai muita tiedostoja aiheesta Burriana Wikimedia Commonsissa